Яшчэ адна з праблем у жывёлагадоўлі — крайне нізкі ўзровень селекцыйнай работы. Тут самая вялікая ў раёне колькасць кароў, якія заўчасна ідуць у запуск. Пры наяўнасці зааветспецыялістаў пальцам не паварушаць па дыягностыцы, лячэнні і прафілактыцы ялавасці кароў. Рамонтных цялушак на фермах дастаткова, але іх сярэднясутачныя прыбаўленні ў вазе нізкія — 395 грамаў. Вось і атрымліваецца, што да дасягнення злучной кандыцыі замест 16-18 месяцаў пагалоўю патрабуецца 30. Таму ў рэштцы маюць нікому не патрэбныя ператрымку цялушак на гадоўлі, перарасход кармоў, важкі недабор прадукцыі і адмоўны ўплыў на фінансавы дабрабыт таварыства. Яркае сведчанне прыкрых недапрацовак спецыялістаў і павелічэнне колькасці невытворчага выбыцця пагалоўя з грамадскага статка. Тым не менш, вінаватых у гэтым не знаходзіцца. Эканамічны ўрон ад паморку жывёлы за дзевяць месяцаў у памеры 8830 рублёў аднесены на страты гаспадаркі.